text: [{"text_idx": "#000000", "text": "Commentary on the beautiful city of Fuglafjordur in the Faroe islands, including photos and news"}, {"text_idx": "#000004", "text": "I\u0301 januar 2009 ja\u0301tta\u00f0i Fuglafjar\u00f0ar kommuna 1,7 mio\u0301 til eina orkuverk\u00e6tlan a\u0301 Kambsdali. \u00c6tlanin var\u00f0 at vinna orku u\u0301r vindi og so\u0301lmegi, henda orka skuldi ver\u00f0a ein i\u0301skoytisorka til mi\u00f0na\u0301mssku\u0301larnar. Ymiskir trupuleikar hava veri\u00f0 a\u0301 vegnum, men nu\u0301 er ein partur av skipanini farin at virka sum \u00e6tla\u00f0."}, {"text_idx": "#000005", "text": "So\u0301lskipanin hevur koyrt i\u0301 eina ti\u0301\u00f0, og sambart Ey\u00f0un Lauritsen, so er enn ikki li\u00f0ugt vi\u00f0 tillagingini, ti\u0301 til ti\u0301\u00f0ir framlei\u00f0a teir meira enn sleppast kann av vi\u00f0. Onkran go\u0301\u00f0an so\u0301lskinsdag hava teir veri\u00f0 noyddir at fra\u0301kobla\u00f0 ein tri\u00f0ing av orkuni."}, {"text_idx": "#000006", "text": "Sum Ey\u00f0un grei\u00f0ir fra\u0301 so er ynskiligt eisini at fa\u0301a hydrogenskipanina at virka, ti\u0301 ta\u0301 kann avlopsorkan spalta vatn i\u0301 brint og ilt \u2013 og brintin skal si\u0301\u00f0ani ny\u0301tast til at framlei\u00f0a streym ta\u0301i\u00f0 stilli og so\u0301larleyst er."}, {"text_idx": "#000007", "text": "Ta\u00f0 var upprunaliga ikki \u00e6tlanin, at orkan fra\u0301 vindmyllunum skuldu koyrast a\u0301 el neti\u00f0, men eitt gott samarbei\u00f0i vi\u00f0 SEV hevur gj\u00f8rt ta\u00f0 at myllurnar fyri kortum eru farnar at framlei\u00f0a streym. Veingirnir a\u0301 vindmyllunum stilla seg undan vindinum, solei\u00f0is at ta\u0301i\u00f0 vindurin er av ti\u0301 har\u00f0asta syrgir ein fjar\u00f0askipan fyri at bl\u00f8\u00f0ini fara undan. Hesar myllur hava veri\u00f0 royndar a\u0301 Su\u00f0urpo\u0301linum i\u0301 fleiri a\u0301r og hava t\u00e6r roynst sera v\u00e6l og kla\u0301ra vindstyrki upp i\u0301 90m/sek"}, {"text_idx": "#000008", "text": "So\u0301lfangararnir fingu naka\u00f0 av ska\u00f0a i\u0301 vetrarstorminum men ta\u00f0 hevur ikki so no\u0301gv uppa\u0301 seg, sigur Ey\u00f0un Lauritsen, ta\u00f0 er bert glasi\u00f0 sja\u0301lvt (9 stk. jarnfri\u0301tt ru\u0301taglas), sum broti\u00f0 er, sja\u0301lv so\u0301lskipanin hevur ongan ska\u00f0a fyngi\u00f0."}, {"text_idx": "#000012", "text": "Tankar og to\u0301nar i\u0301 Fuglafir\u00f0i"}]